Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 126. Zakona o socijalnoj skrbi (“Narodne novine”, broj 157/13, 152/14, 99/15, 52/16, 16/17, 130/17, 98/19, 64/20, 133/20, 138/20, 18/22, 46/22, 119/22, 71/23 i 156/23), članaka11. stavka 5. Zakona o zdravstvenoj zaštiti (“Narodne Novine” broj 100/18, 125/19, 147/20119/22, 156/22, 33/23 i 36/24), članka 32. i 33. Zakona o udrugama (“Narodne Novine” broj 74/14, 70/17, 98/19 i 151/22)članka 37. Statuta Grada Šibenika (“Službeni glasnik Grada Šibenika”, broj 2/21), Gradonačelnik Grada Šibenika podnosi Gradskom vijeću Grada Šibenika

**IZVJEŠĆE**

**o Izvršenju Programa zdravstvene zaštite i**

**pomoći socijalno ugroženim, nemoćnim i drugim osobama**

 **Grada Šibenika za 2023. godinu**

Program zdravstvene zaštite i pomoći socijalno ugroženim, nemoćnim i drugim osobama Grada Šibenika za 2023. godinu (u daljnjem tekstu Programi) donijelo je Gradsko vijeće Grada Šibenika na 12. sjednici od 19. prosinca 2022. godine, Izmjene i dopune Programa na 14. sjednici od 16. lipnja 2023. i 17. sjednici od 14. prosinca 2023. godine (“Službeni glasnik Grada Šibenika, broj 12/22, 1/23; 6/23 i 10/23).

Navedenim Programima u okviru osiguranih sredstava utvrđena su prava sukladno Zakonom o socijalnoj skrbi, kao i druga prava sukladno Zakonom o zdravstvenoj zaštiti, Zakonom o udrugama, te način financiranja tih prava, te uvjeti i način njihova ostvarivanja.

Navedeni Programi u okviru osiguranih sredstava za 2023. godinu realizirani su :

|  |  |  |  |
| --- | --- | --- | --- |
| **Programi** | **Planirana sredstva u EUR** | **Ostvareno u EUR** | **Indeks ostvarenja** |
| 1. Zdravstvena zaštita | 48.294,00 | 48.112,73 | 99,62% |
| 2. Naknada za troškove stanovanja | 120.100,00 | 118.230,05 | 98,44% |
| 3. Jednokratna novčana pomoć | 183.890,00 | 103.187,75 | 55,11% |
| 4. Novčana pomoć roditeljima za novorođeno dijete | 315.000,00  | 297.300,78 | 94,38% |
| 5. Socijalne usluge pri CARITAS-u: pomoć u organiziranju pučke kuhinje, prihvatilišta za žene i djecu žrtve obiteljskog nasilja i centra za beskućnike  | 53.488,00 | 53.488,00 | 100% |
| 6. Ostali programi socijalne skrbi: pomoć osobama s intelektualnim teškoćama - izvaninstitucionalno zbrinjavanje djece i mladih i sufinanciranje odgoja i obrazovanja djece s teškoćama u razvoju u Poliklinici za rehabilitaciju slušanja i govora SUVAG i  | 14.164,00 | 14.163,64 | 100,00% |
| 9. Centar za pružanje usluga u zajednici grada Šibenika | 135.992,00 | 129.262,32 | 95,05% |
| **UKUPNO** | **870.928,00** | **763.745,27** | **87,69%** |

KLASA: 550-03/22-01/01

URBROJ: 2182-1-05/1-24-11

Šibenik, 3. travnja 2024.

 GRADONAČELNIK

 Željko Burić, dr. med.

O B R A Z L O Ž E NJ E

Na temelju članka 126. Zakona o socijalnoj skrbi (“Narodne novine”, broj 157/13, 152/14, 99/15, 52/16, 16/17, 130/17, 98/19, 64/20, 133/20, 138/20, 18/22, 46/22 i 119/22), članaka 6. Zakona o zdravstvenoj zaštiti (“Narodne Novine” broj 100/18, 125/19, 147/20119/22, 156/22 i 22/23) jedinica lokalne samouprave obvezna je u svom proračunu osigurati sredstva za ostvarivanje prava na pomoć za podmirenje troškova stanovanja i ogrjeva, a može osigurati sredstva i za ostvarivanje drugih prava utvrđenih ovim Zakonom, te za druge vrste pomoći pod uvjetima i na način propisan općim aktom jedinica lokalne samouprave.

Sukladno navedenom zakonu, te Zakonu o zdravstvenoj zaštiti, Zakonu o udrugama i Zakonu o lokalnoj i područnoj (regionalnoj) samoupravi, Grad Šibenik svake kalendarske godine donosi Program zdravstvene zaštite i pomoći socijalno ugroženim, nemoćnim i drugim osobama Grada Šibenika, kao i izvješće o njegovom izvršenju.

Ovo izvješće o izvršenju Programa izrađeno je na način da prati njegovu realizaciju prema različitim oblicima pomoći, kao i djelatnostima ustanova i udruga u području socijalne skrbi.

Program je tijekom 2023. godine usklađen sa stvarnom realizacijom svega navedenog, te financiran u skladu s Proračunom Grada Šibenika, odnosno njegovim izmjenama i dopunama.

Indeks ostvarenja Programa zdravstvene zaštite i pomoći socijalno ugroženim, nemoćnim i drugim osobama Grada Šibenika za 2023. iznosi 87,69%

Veća odstupanja od planiranih sredstava odnose se na :

* točku 3. Jednokratna novčana pomoć s indeksom ostvarenja od 55,11% koja je realizirana prema zaprimljenim zahtjevima u 2023. godini.

U okviru navedene aktivnosti isplaćuju se jednokratne novčane pomoći sukladno Zakonom o socijalnoj skrbi čl. 289. st. 7. u kojem je propisano da jedinice lokalne i područne samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno ovim Zakonom, na način propisan njihovim općim aktom ako u svom proračunu imaju za to osigurana sredstva što je i ostvareno sukladno aktu Odluka o socijalnoj skrbi Grada Šibenika (Službeni glasnik Grada Šibenika broj 6/23). Nadalje, unutar navedene stavke isplaćuje se i prigodna jednokratna novčana naknada „božićnica“ za sljedeće kategorije umirovljenika i drugih osoba na području grada Šibenika: umirovljenici s prebivalištem na području Grada Šibenika s mirovinom manjom od 400,00 eura, korisnici nacionalne naknade za starije osobe, korisnici zajamčene minimalne naknade stariji od 65 godina života, te osobe starije od 65 godina bez ikakvih prihoda Planirana sredstva za isplatu “božićnice” umirovljenicima u iznosu od 160.000,00 EUR realizirana su s iznosom od 78.690,00 EUR.

FINA-i je na dan 22. prosinca 2023. uplaćeno 147.510,00 EUR od strane Grada Šibenika, a prema popisu HZMO-a koji je dostavljen predan Financijskoj agenciji i koji je sadržavao 3.713 umirovljenika.

Na dan 1.veljače 2024. godine Financijska agencija izvještava da je izvršen povrat sredstava za 1.797 umirovljenika , odnosno 77.175,00 EUR. Prema tome posredstvom Financijske agencije potrošeno je 70.335,00 EUR.

Upravni odjel za društvene djelatnosti zaprimio je i obradio 164 zahtjeva za isplatu “božićnice”, odnosno potrošeno je 8.355,00 EUR. Sveukupno utršena sredstva iznose 78.690,00 EUR. Razlog lošeg odaziva, i pored svakodnevnog oglašavanja u lokalnim medijima i na službenim mrežnim stranicama Grada Šibenika, mogao bi biti u tome što je popis Financijske agencije, odnosno Hrvatskog zavoda za mirovinsko osiguranje sadržavao puno više osoba nego što stvarno žive na našem području (problem prijave prebivališta).

* točku 4. Novčana pomoć roditeljima za novorođeno dijete s indeksom ostvarenja od

94.38% a koja je realizirana prema zaprimljenim zahtjevima u 2023. godini koje nije moguće planirati u potpunom iznosu .

* točku 9. Centar za pružanje usluga u zajednici grada Šibenika s indeksom ostvarenja

od 95,05 u skladu s realiziranim troškovima ustanove i kriterijima Zakona o socijalnoj skrbi u okviru kojih je u 2023. godini realiziran program ustanove koji je koristilo 190 korisnika.